Proposta għal deċiżjoni tal-Parlament Ewropew u tal-Kunsill dwar il-mobilizzazzjoni tal-Fond Ewropew ta' Aġġustament għall-Globalizzazzjoni skont il-punt 28 tal-Ftehim Interistituzzjonali tas-17 ta' Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-ġestjoni finanzjarja soda (EGF/2010/000 TA 2010 - għajnuna teknika fuq l-inizjattiva tal-Kummissjoni) /* KUMM/2010/0182 finali */





[pic] | IL-KUMMISSJONI EWROPEA | Brussel 27.4.2010 KUMM(2010)182 finali Proposta għal DEĊIŻJONI TAL-PARLAMENT EWROPEW U TAL-KUNSILL dwar il-mobilizzazzjoni tal-Fond Ewropew ta' Aġġustament għall-Globalizzazzjoni skont il-punt 28 tal-Ftehim Interistituzzjonali tas-17 ta' Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-ġestjoni finanzjarja soda (EGF/2010/000 TA 2010 - għajnuna teknika fuq l-inizjattiva tal-Kummissjoni) MEMORANDUM TA' SPJEGAZZJONI Il-Ftehim Interistituzzjonali tas-17 ta' Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-ġestjoni finanzjarja soda[1] jippermetti li jiġi mmobilizzat il-Fond Ewropew ta' Aġġustament għall-Globalizzazzjoni (EGF) (punt 28) sal-limitu massimu annwali ta' EUR 500 miljun, lil hinn mill-intestaturi rilevanti tal-qafas finanzjarju. Ir-regoli applikabbli għall-għotjiet mill-EGF huma stipulati fir-Regolament (KE) Nru 1927/2006 tal-Parlament Ewropew u tal-Kunsill tal-20 ta' Diċembru 2006 li jistabbilixxi l-Fond Ewropew ta' Aġġustament għall-Globalizzazzjoni [2] TAQSIRA TAL-APPLIKAZZJONI U ANALIŻI Dejta ewlenija: Nru. ta’ referenza ta' EGF EGF/2010/000 Il-Kummissjoni Ewropea Għajnuna teknika Nefqa amministrattiva baġit f'EUR 1,110,000 % nefqa amministrattiva (limitu : 0.35 %) 0.22 % Skont l-Artikolu 8(1) tar-Regolament (KE) Nru 1927/2006, 0,35 % tal-ammont annwali massimu tal-EGF jista' jkun disponibbli kull sena għal għajnuna teknika fuq l-inizjattiva tal-Kummissjoni Għajnuna teknika li se tkun iffinanzjata u analiżi tal-ispejjeż stmati tagħha 1. L-għotja se tkun użata għan-nefqa msemmija fl-Artikoli 8(1) u (4) kif ukoll fl-Artikolu 9(2) tar-Regolament (KE) Nru 1927/2006, kif spjegat hawn taħt. 2. Il-monitoraġġ: Il-Kummissjoni qed tippjana serje ta' studji paralleli dwar l-implimentazzjoni ta' każijiet ta' EGF li għadhom għaddejjin. Dawn l-istudji se jimmonitorjaw l-implimentazzjoni, il-punti b'saħħithom u dawk dgħajfa, jagħmlu estrazzjoni ta' suċċessi u jitgħallmu għal każijiet fil-futur, u jipprovdu lil min jevalwa b'materjal bażiku utli. L-ewwel għaxar studji bħal dawn se jitniedu fl-2010 bi spiża ta' madwar EUR 25 000 il-wieħed, jiġifieri total ta' EUR 250 000. 3. It-tagħrif: Il-websajt tal-EGF, li l-Kummissjoni mitluba toħloq u tamministra skont l-Artikolu 9(2) tar-Regolament (KE) Nru 1927/2006, se tkun aġġornata b’mod regolari u se jiżdied il-kontenut, kull element ġdid se jkun tradott ukoll fil-lingwi kollha tal-UE. Il-fajl tal-istampa se jiġi stampat, u r-rapport annwali tal-EGF se jkun prodott, tradott, stampat u distribwit. Se jkun hemm titjib fl-għarfien ġenerali tal-EGF u l-viżibilità tiegħu. L-EGF se jkun kopert b’pubblikazzjonijiet u f’attivitajiet awdjoviżivi varji tal-Kummissjoni. Dawn l-oġġetti huma stmati li se jiswew EUR 240 000 fl-2010. 4. Il-ħolqien ta' bażi tal-għarfien: Studju li għandu l-għan li jiġbor dejta dwar l-istadji ta' każijiet ta' ħaddiema li jitilfu l-impjieg u l-esperjenzi tal-ħaddiema individwali kemm waqt il-fażi ta' tkeċċija kif ukoll fil-fażi tal-impjegar mill-ġdid, se jitwettaq permezz ta' kuntratt ta' servizz smat li jiswa EUR 50 000. Il-Kummissjoni teħtieġ dawn l-istudji biex ittejjeb l-implimentazzjoni tar-Regolament (KE) Nru 1927/2006 fl-Istati Membri. 5. L-għajnuna amministrattiva u teknika: Il-Grupp ta' Esperti tal-Persuni ta' Kuntatt tal-EGF[3], b’27 membru, wieħed minn kull Stat Membru, se jorganizza żewġ laqgħat fl-2010, b'allokazzjoni baġitarja ta' EUR 35 000 għal kull laqgħa. Iż-żewġ laqgħat flimkien huma stmati li se jiswew EUR 70 000. 6. B'żieda ma' dan, il-Kummissjoni se torganizza l-iskambju tal-prassi li kellhom suċċess fost l-Istati Membri, b’hekk tkun qed tagħti l-opportunità lill-parteċipanti b’esperjenza fl-implimentazzjoni tal-EGF sabiex joħolqu netwerk bejniethom, u jiġu megħjuna minn espert li jipprepara dokumentazzjoni u rapporti. Fl-2010, waħda minn dawn il-laqgħat se tkun iffukata fuq l-iskambji ta' tagħrif u esperjenzi mal-awdituri tal-Istati Membri responsabbli mill-verifiki tal-EGF. L-EGF għadu pjuttost ġdid għall-awdituri tal-Istati Membri, meta wieħed iqis il-perjodu ta' żmien sakemm il-każijiet ikunu waslu għal stat ta' verifika, u dawn l-awdituri esprimew xewqa kbira li jkollhom l-opportunità li jiskambjaw tagħrif u esperjenzja ma' xulxin u mal-awdituri tal-Kummissjoni. Din l-attività tan-netwerking hi stmata li se tiswa EUR 200 000. 7. Il-valutazzjoni: Attivitajiet ta’ preparazzjoni għall-valutazzjoni ta’ nofs il-perjodu tal-EGF, kif stipulat fl-Artikolu 17 paragrafu 1(a) tar-Regolament (KE) Nru 1927/2006, se jibdew fl-2010. Il-kuntratti fil-qafas tal-valutazzjoni ġew approvati tard wisq fl-2009 biex jippermettu lill-EGF li jkun jista' jibda jaħdem fis-sena li għaddiet; għaldaqstant l-ewwel impenji ġew posposti, u se jammontaw, kif oriġinarjament ippjanat, għal EUR 300 000. OġġETTI | NUMRU STMAT | NEFQA STMATA GħAL KULL OġġETT (F'EUR) | SPEJJEż TOTALI (F'EUR) | IL-MONITORAġġ : STUDJI DWAR L-IMPLIMENTAZZJONI | 10 | 25,000 | 250,000 | ATTIVITAJIET TA' TAGħRIF | VARJI | VARJI | 240,000 | ĦOLQIEN TA' BAżI TAL-GħARFIEN: | 1 | 50,000 | 50,000 | GħAJNUNA AMMINISTRATTIVA U TEKNIKA : LAQGħAT TAL-GRUPP ESPERT TAL-PERSUNI TA' KUNTATT TAL-EGF | 2 | 35,000 | 70,000 | GħAJNUNA AMMINISTRATTIVA U TEKNIKA : SEMINARS DWAR L-IMPLIMENTAZZJONI TAL-EGF | 2 | 100,000 | 200,000 | VALUTAZZJONI | 1 | 300,000 | 300,000 | STIMA TAL-ISPEJJEZ KOLLHA | 1,110,000 | Il-finanzjament 8. Il-baġit annwali totali disponibbli għall-EGF huwa ta’ EUR 500 miljun. L-Artikolu 8(1) tar-Regolament (KE) Nru 1927/2006 jiddikjara li 0,35 % ta' dan l-ammont (jiġifieri EUR 1 750 000) jista' jsir disponibbli kull sena għal għajnuna teknika fuq l-inizjattiva tal-Kummissjoni. Attwalment, l-ammont sħiħ għall-2010 jibqa' disponibbli; s'issa xejn għadu ma ġie allokat għal għajnuna teknika. 9. L-għotja proposta għall-għajnuna teknika fuq l-inizjattiva tal-Kummissjoni fl-2010 hija ta' EUR 1 110 000. Wara l-mobilizzazzjoni ta' dan l-ammont, l-ammont ta' EUR 640 000 jibqa' potenzjalment disponibbli f'każ li jerġa' jiġi meħtieġ aktar tard fis-sena. 10. Filwaqt li tqis l-ammont massimu possibli ta' għotja mill-EGF skont l-Artikolu 8(1) tar-Regolament (KE) Nru 1927/2006 kif ukoll l-ambitu tar-riallokazzjoni ta' approprjazzjonijiet, il-Kummissjoni qiegħda tipproponi li timmobilizza l-EGF għall-ammont totali msemmi hawn fuq, li għandu jiġi allokat taħt l-intestatura 1a tal-qafas finanzjarju. 11. Bil-preżentazzjoni ta' din il-proposta sabiex timmobilizza l-EGF, il-Kummissjoni qiegħda tniedi l-proċedura ssimplifikata tat-trijalogu, kif mitlub mill-Punt 28 tal-Ftehim Interistituzzjonali tas-17 ta' Mejju 2006, sabiex tikseb il-qbil taż-żewġ fergħat tal-awtorità tal-baġit dwar il-ħtieġa li jiġi użat l-EGF u l-ammont meħtieġ. Il-Kummissjoni tistieden lill-ewwel waħda miż-żewġ fergħat tal-awtorità tal-baġit li tilħaq ftehim dwar l-abbozz tal-proposta tal-mobilizzazzjoni, fil-livell politiku xieraq, biex tinforma lill-fergħa l-oħra u lill-Kummissjoni dwar l-intenzjonijiet tagħha. F'każ ta' nuqqas ta' qbil minn xi waħda miż-żewġ fergħat tal-awtorità tal-baġit, tissejjaħ laqgħa formali tat-trijalogu. 12. B’mod separat il-Kummissjoni tippreżenta talba ta' trasferiment sabiex iddaħħal fil-baġit għall-2010 approprjazzjonijiet ta' impenn u ta' pagamenti speċifiċi, kif meħtieġ mill-Punt 28 tal-Ftehim Interistituzzjonali tas-17 ta' Mejju 2006. Proposta għal DEĊIŻJONI TAL-PARLAMENT EWROPEW U TAL-KUNSILL dwar il-mobilizzazzjoni tal-Fond Ewropew ta' Aġġustament għall-Globalizzazzjoni, skont il-punt 28 tal-Ftehim Interistituzzjonali tas-17 ta' Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-ġestjoni finanzjarja soda (EGF/2010/000 TA 2010 – għajnuna teknika fuq l-inizjattiva tal-Kummissjoni) IL-PARLAMENT EWROPEW U L-KUNSILL TAL-UNJONI EWROPEA, Wara li kkunsidraw it-Trattat dwar il-Funzjonament tal-Unjoni Ewropea, Wara li kkunsidraw il-Ftehim Interistituzzjonali tas-17 ta' Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-ġestjoni finanzjarja soda[4], u b'mod partikulari l-punt 28 tiegħu, Wara li kkunsidraw ir-Regolament (KE) Nru 1927/2006 tal-Parlament Ewropew u tal-Kunsill tal-20 ta' Diċembru 2006 li jistabbilixxi l-Fond Ewropew ta' Aġġustament għall-Globalizzazzjoni[5], u b'mod partikolari l-Artikolu 8(2) tiegħu, Wara li kkunsidraw il-proposta mill-Kummissjoni[6], Billi: (1) Il-Fond Ewropew ta’ Aġġustament għall-Globalizzazzjoni (EGF) twaqqaf biex jipprovdi sostenn addizzjonali lill-ħaddiema li jitilfu l-impjieg li jbatu l-konsegwenzi ta' bidliet strutturali ewlenin fix-xejriet kummerċjali dinjin, u sabiex jgħinhom fl-integrazzjoni mill-ġdid tagħhom fis-suq tax-xogħol. (2) L-għan tal-EGF ġie mwessa’ għall-applikazzjonijiet imressqa mill-1 ta’ Mejju 2009 biex jinkludi sostenn lill-ħaddiema li jitilfu l-impjieg bħala riżultat dirett tal-kriżi globali finanzjarja u ekonomika. (3) Il-Ftehim Interistituzzjonali tas-17 ta’ Mejju 2006 jippermetti l-mobilizzazzjoni tal-EGF fil-limitu massimu annwali ta’ EUR 500 miljun. (4) Ir-Regolament (KE) Nru 1927/2006 jistipula li 0,35 % tal-ammont massimu annwali jista' jsir disponibbli kull sena għall-għajnuna teknika fuq l-inizjattiva tal-Kummissjoni. Il-Kummissjoni għalhekk qiegħda tressaq proposta biex timmobilizza l-ammont ta' EUR 1 110 000. (5) L-EGF għandu, għaldaqstant, jiġi mmobilizzat biex jipprovdi għajnuna teknika fuq l-inizjattiva tal-Kummissjoni. ADOTTAW DIN ID-DEĊIŻJONI: Artikolu 1 Għall-baġit ġenerali tal-Unjoni Ewropea għas-sena finanzjarja 2010, il-Fond Ewropew ta' Aġġustament għall-Globalizzazzjoni (EGF) għandu jiġi mmobilizzat biex jipprovdi s-somma ta' EUR 1 110 000 f'approprjazzjonijiet għall-impenji u għall-pagamenti. Artikolu 2 Din id-Deċiżjoni għandha tiġi ppubblikata f' Il-Ġurnal Uffiċjali tal-Unjoni Ewropea . Magħmul fi Brussell, Għall-Parlament Ewropew Għall-Kunsill Il-President Il-President [1] ĠU C 139, 14.6.2006, p. 1. [2] ĠU L 406, tat-30.12.2006, p. 1. [3] http://ec.europa.eu/transparency/regexpert/detail.cfm?ref=2100 [4] ĠU C 139, 14.6.2006, p. 1. [5] ĠU L 406, 30.12.2006, p. 1. [6] ĠU C [...], [...], p. [...].